Diari Oficial de la Generalitat Valenciana


Sumari del DOGV 7194, del 17-01-2014 (2014/339)

RESOLUCIÓ de 13 de gener de 2014, de la Conselleria d'Educació, Cultura i Esport, per la qual es concedix l'autorització d'obertura i funcionament al centre autoritzat de nova creació d'ensenyances esportives denominat Técnicosfutbol Xàtiva, a Xàtiva.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7194

Data del DOGV
:   17-01-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/339


Data del document
:   13-01-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 13 de gener de 2014, de la Conselleria d'Educació, Cultura i Esport, per la qual es concedix l'autorització d'obertura i funcionament al centre autoritzat de nova creació d'ensenyances esportives denominat Técnicosfutbol Xàtiva, a Xàtiva. [2014/339]  
L'expedient ha sigut iniciat a instància de Tecnicesportxativa, Societat Limitada, en sol·licitud d'autorització per a l'obertura i funcionament d'un centre docent privat de nova creació d'ensenyances esportives denominat Técnicosfutbol Xàtiva, a Xàtiva.  
La Direcció General de Centres i Personal Docent va emetre un informe favorable el 9 de juliol de 2013 respecte a la proposta d'instal·lacions i ús educatiu dels espais indicats en la documentació tècnica presentada, ja que complix els requisits establits en el Reial Decret 320/2000, de 3 de març (BOE 29.03.2000).   
Vista la proposta de la direcció territorial competent en matèria educativa, que inclou l'informe de la Unitat Tècnica de Construccions respecte a les instal·lacions, el Centre Técnicosfutbol Xàtiva estarà ubicat en les instal·lacions del centre privat d'Educació Infantil, Primària i Secundària Claret, de Xàtiva (codi del centre: 35601171), i haurà d'impartir les seues ensenyances en un horari compatible amb el dit centre.  
  
Vist l'informe de la Inspecció d'Educació, enviat el 6 de novembre de 2013, respecte al professorat i les titulacions respectives, a la compatibilitat horària de funcionament i als objectius, continguts i criteris d'avaluació, de conformitat amb la normativa aplicable.  
Vistos la Llei Orgànica 8/1985, de 3 de juliol, Reguladora del Dret a l'Educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006); el Reial Decret 1363/2007, de 24 d'octubre (BOE 08.11.2007), que establix l'ordenació general de les ensenyances esportives de règim especial; el Reial Decret 320/2000, de 3 de març (BOE 29.03.2000), que establix els títols de Tècnic Esportiu i Tècnic Esportiu Superior en les especialitats de Futbol i Futbol Sala, aprova les corresponents ensenyances mínimes i regula les proves i els requisits d'accés a estes ensenyances, especialment el seu annex VI, que regula els requisits mínims dels centres de formació dels tècnics de les especialitats de Futbol; i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de data 20 de desembre de 2013 i de conformitat amb esta, i en l'exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
  
Primer  
Autoritzar l'obertura i funcionament del centre docent privat de nova creació que a continuació s'indica, atenent les característiques, ensenyances i capacitat màxima que s'assenyalen.  
Codi del centre: 25639029.  
Denominació genèrica del centre: centre autoritzat d'ensenyances esportives.  
Denominació específica del centre: Técnicosfutbol Xàtiva.  
Titular: Tecnicesportxativa, Societat Limitada.  
Domicili: c/ del Pont del Claret o del Seminari Menor, s/n.  
Localitat: Xàtiva (46763).  
Província: València.  
Ensenyances i capacitat màxima que s'autoritzen:  
Ensenyances esportives de grau mitjà:  
1 cicle inicial i 1 cicle final de Futbol (codi de l'ensenyança: 42772266393), amb 30 places escolars cada cicle.  
Ensenyances esportives de grau superior:  
1 cicle de grau superior de Futbol (codi de l'ensenyança: 29522609707), amb 30 places escolars.  
  
Segon  
S'adscriu el centre autoritzat d'ensenyances esportives Técnicosfutbol Xàtiva al Centre Integrat Públic de Formació Professional Complex Educatiu de Cheste, de la localitat de Cheste (codi 50599967), als efectes acadèmics i administratius.  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta; no obstant això, els seus efectes acadèmics es consideren referits al curs escolar 2013-2014.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà que l'acte siga notificat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà que l'acte siga notificat.  
Per als interessats que no siguen objecte de notificació, els terminis començaran a comptar des de l'endemà que l'acte siga publicat en el Diari Oficial de la Comunitat Valenciana.  
  
València, 13 de gener de 2014.- La consellera d'Educació: Cultura i Esport: María José Catalá Verdet.